Проект Гутенберг
Проект Гутенберг () е най-старата електронна библиотека.

Основана е през 1971 година в Университета на Илинойс в Ърбана-Шампейн от Майкъл Харт (1947 – 2011) – изобретателя на електронната книга. В средата на 90-те години от XX век ръководи проекта в Илинойския бенедиктински колеж (дн. Бенедиктински университет).

По-късно сключва споразумение с Университета „Карнеги Мелон“ да администрира финансите на проекта.

Понастоящем се хоства от онлайн библиотеката ibiblio при Университета на Северна Каролина в Чапел Хил и към момента съдържа повече от 56 000 книги.

Библиотеката съществува благодарение на доброволен труд по дигитализиране, архивиране и разпространение на произведения на културата от цял свят. По-голямата част от съдържанието са пълните текстове на книги, които са обществено достояние. Проектът се стреми да ги направи максимално достъпни, дълготрайни и в свободен формат, така че да могат да се ползват на всеки компютър.

Източници

Вижте също 
 Уикипедия:Project Gutenberg
 Моята библиотека

Външни препратки 
  Официален уебсайт
  Често задавани въпроси на официалния сайт
  Distributed Proofreaders – международна група от доброволци, която е основният приносител на електронни книги в Проект Гутенберг
  HTML Writers Guild  – упътване за използване на XHTML и XML маркери в Проект Гутенберг
  GutenMark – инструмент за автоматично преобразуване на електронни текстове от Проект Гутенберг във висококачествени HTML или LaTeX документи (няма официална връзка с Проект Гутенберг)
  GutenPy – свободна програма за четене и офлайн навигация из каталога на Проект Гутенберг, написана на pythonGTK за Уиндоус и ГНУ/Линукс (няма официална връзка с Проект Гутенберг)

Електронни библиотеки в САЩ
Университетски библиотеки в САЩ
Университет на Илинойс в Ърбана-Шампейн
Образование в Северна Каролина
Култура на Северна Каролина
Университет „Карнеги Мелън“
Култура в Питсбърг
Култура на Илинойс
Основани в САЩ през 1971 година